Nogometna reprezentacija Finske

**Nogometna reprezentacija Finske** je nacionalni nogometni sastav Finske, kontroliran od strane Finskog nogometnog saveza (fin. Suomen Palloliitto). Finska je punopravna članica UEFA-e i FIFA-e, kontinentalnih i međunarodnih nogometnih saveza, te nosi Fifin kod - FIN. Službeni domaći stadion je Olimpijski stadion u Helsinkiju. Svoj najniži rang na FIFA-inoj ljestvici, Finska je imala u septembru 2012. (96.), dok je najviši rang postignut u martu 2007. (33.). Najviši rang prema Elo ljestvici, Finska je imala u martu 2002. - 30. mjesto, dok je najniži rang postignut tokom 1962. i 1963. - 125. mjesto. Finska je trenutna prema Elo tabeli na 45. mjestu.

## Historija 
Finski nogometni savez osnovan je 1907., dok je članom FIFA-e, međunarodne organizacije postao 1908., unatoč činjenici da je u to vrijeme Finska još uvijek bila autonomna u obliku Velikog vojvodstva unutar Ruskog Carstva, sve do nezavisnosti 1917.
Prva međunarodna utakmica odigrana je protiv susjedne Švedske 22. oktobra 1911. u Helsinkiju (poraz Finske rezultatom 2:5).
Na Olimpijskim igrama u Stockholmu 1912., Finska je osvojila četvrto mjesto. Nakon pobjeda protiv Italije i Rusije, Finska gubi u polufinalu od reprezentacije Velike Britanije. U borbi za bronzu, Finska je teško poražena od Holandije, rezultatom 9:0. Finski reprezentativci smatrali su da se utakmica za 3. mjesto igra dan kasnije, tako da su večer prije utakmice izašli van. Posljedica toga bio je težak poraz. Međutim, mladi 17-ogodišnji finski reprezentativac Eino Soinio izabran je u All-Star momčad Olimpijskog turnira, prema odabiru švedskih dnevnih novina *Idrottsbladet*.

Na Olimpijskim igrama 1936. u Berlinu, Finska sudjeluje drugi puta, ali poražena je od Perua već u prvom krugu. Kroz kvalifikacije za Svjetsko prvenstvo 1938. u Francuskoj, Finska je tražila plasman na sam Mundijal. Međutim, reprezentacija nije osvojila ni jedan bod.

Tokom 1950-ih i 1960-ih, Finska je ostvarivala mizerne rezultate. 1952. Helsinki je bio grad domaćin Olimpijskim igrama, a domaćin je već na samom početku poražen od Austrije, te eliminisan iz daljnjeg natjecanja.

Jedini značajniji rezultat tokom tog razdoblja (1950-e i 1960-e) bila su osvajanja naslova prvaka na nezvaničnom *Nordijskom prvenstvu* 1952., 1964. i 1966
.
Nakon što su mnoge zapadne zemlje bojkotovale Olimpijske igre u Moskvi 1980., Finska je pozvana da sudjeluje na nogometnom turniru. Nažalost, reprezentacija nije prošla dalje od grupne faze.

## Utakmice 
### Kvalifikacije za EP 2016. 
### Kvalifikacije za SP 2018. 
### Kvalifikacije za EP 2020. 
## Nastupi na turnirima 
### Nastupi na Svjetskim prvenstvima 
### Nastupi na Evropskim prvenstvima 
## Statistika igrača 
desno|mini|250px|Jari Litmanen
### Najviše nastupa 
### Najbolji strijelci 
**Zaključno sa 15. novembrom 2011.*
**Igrači koji su još aktivni i dostupni reprezentaciji su zadebljani*

## Trenutni sastav
**Golmani**: Lukas Hradecky, Niki Mäenpää

**Odbrana**: Petri Pasanen, Niklas Moisander, Joona Toivio, Juhani Ojala, Paulus Arajuuri, Markus Halsti, Jukka Raitala

**Vezni red**: Roman Eremenko, Përparim Hetemaj, Toni Kolehmainen, Mika Ojala, Tim Sparv, Daniel Sjölund, Roni Porokara, Alexander Ring, Alexei Eremenko, Kasper Hämäläinen

**Napad**: Teemu Pukki, Njazi Kuqi, Timo Furuholm, Mika Ääritalo

## Također pogledajte 
* Utakmice Finska - Bosna i Hercegovina

## Reference 
## Vanjski linkovi 
*Zvanična stranica nogometnog saveza Finske
*Finska na zvaničnoj stranici UEFA-e 
*Finska na zvaničnoj stranici FIFA-e  

Kategorija:Nogomet u Finskoj
Finska